HomeAboutOur WorkBlogContactSign in / Join
#000000
يعني ايه Inbound Marketing ؟!
#000001
معظم العاملين في مجال ال Digital Marketing لازم يكونوا سمعوا عن المصطلح ده قبل كدا ، و لو انت مهتم بال Marketing بشكل عام لازم تعرف أكثر عن ال Inbound Marketing لإن خطواته و استراتيجياته ممكن تطبق خارج سياق الديجيتال ماركتنج كمان .
نأخذ الموضوع من البداية خالص كالعادة ، ال Inbound Marketing كمصطلح و استراتيجية ظهر سنة 2009 من ابتكار 2 من المتخصصين و الباحثين في مجال الديجيتال ماركتنج و هما Dharmesh Shah و Brian Halligan و حطوا أساسيات الاستراتيجية دي و شرحوها في كتاب اسمه :
#000002
و هما كمان مؤسسي شركة Hubspot أحد أشهر الشركات اللي بتقدم Digital Marketing Tools & Software من سنة 2006 .
طيب يعني ايه Inbound Marketing ؟
#000004
كلمة Inbound مرادفة لكلمة Incoming و بالعربي ترجمتها ” واردة ” و مجمل معنى المصطلح انه التسويق من خلال انك تجذب العميل و تخليه هو اللي يجيلك بنفسه ، يعني ايه الكلام دا طيب ؟!يعني التسويق بالاستراتيجية دي يعتمد على استخدام طرق مميزة لجذب العميل و التواصل و الحوار معه بحيث هو اللي يطلب التعامل معاك بسبب ثقته فيك و دا عكس طرق التسويق التقليدية اللي بتعتمد أحيانا على الإلحاح على العميل بهدف إقناعه للشراء من غير أي تواصل أو حوار بناء معاه ، يعني بنعتمد أكتر على ال Pull Strategy مش ال Push Strategy .
#000005
طيب ازاي هجذب العميل من الأساس و اتواصل معاه عشان هو اللي يطلب التعامل أو الشراء ؟!
طبعاً الطرق المستخدمة زي ما هو واضح من عنوان الكتاب مقصود بيها استخدام وسائل التواصل الاجتماعي و المدونات و تهيئة موقعك لمحركات البحث ، بمعنى تكون متواجد online في كل مكان ممكن يبحث فيه العميل و في كل قنوات الديجيتال ماركتنج ، بس موجود و خلاص كدا ، لأ طبعا لازم تكون موجود بمحتوى قوي و جاذب و محفز للتفاعل و التواصل و عشان كدة ال Inbound Marketing مرتبط بشكل أساسي بال Content Strategy و ظهر مصطلح اسمه Content Marketing أو التسويق بالمحتوى ، و هو يعتبر الجزء الأهم و الأساسي في أي Inbound Marketing Strategy.
يعني كمثال سريع كدا يوضح الفكرة العامة قبل ما ندخل في تفاصيل أكتر ، لو انت بتسوق ل Brand معين سواء بمنتج أو لخدمة او لشركة ، صيدلية ، عيادة أو لصاحب عمل حر مهندس ديكور ، دكتور ، محامي .. الخ
حاليا دراسات كثير بتؤكد إن على الأقل 60% من العملاء بيعملوا بحث أونلاين قبل ما يتخذوا قرار الشراء ، طيب هيعملوا بحث فين ؟ غالبا على جوجل و على السوشيال ميديا ، يبقى أنا لازم أظهر ليهم في نتائج البحث و أكون متواجد في منصات السوشيال ميديا المختلفة ، طيب العميل لما هيلاقيني هشد انتباهه ازاي بقى ؟!
أكيد بالمحتوى بتاعي ، يعني ما ينفعش يلاقي كل الContent عبارة عن عرض للمنتجات و الخدمات بهدف البيع فقط ، لازم يكون في محتوى غير بيعي مفيد للزائر حتى لو مش هيشتري دلوقتي ، بعض النصائح و الارشادات و حلول للمشاكل اللي بيقابلها مثلا ، أحدث الأخبار في المجال ،كتيبات و ارشادات مجانيه ، أراء واقعية من عملاء سابقين ، محتوى مُسلي و جاذب ، كل مجال بيكون ليه Content Mix مناسب لطبيعته .
الInbound بيهتم كمان بمرحلة ما بعد البيع ، يعني خلاص بعد ما جذبت العميل و تواصلت معاه و اقتنع و اشترى ، ازاي أفضل على تواصل معاه عشان يوصل لمرحلة السعادة و ال Delighting .
يعني كملخص لل Inbound هو طريقة أفضل للبيع و طريقة أفضل للتسويق و طريقة أفضل لخدمة العميل ، و ما هو جيد للعميل بالتأكيد هيكون جيد لل Business بشكل عام و هيؤدي لنموه و تطوره على المدى البعيد .
#000006
الخطة التسويقية
#000008
يللا بينا نبدأ من جديد 🤩
#000009
Leave a Reply Cancel reply
#000010
Save my name, email, and website in this browser for the next time I comment.
#000011
٢١٨ لوران ترام شارع عبد السلام عارف فوق بيتزا تشاو الدور الثاني
#000012